Starfsemi Samherja hefur fyrst og fremst snúist um að fyrirtækið sölsi undir sig náttúruauðlindir í þjóðareign með sem minnstri fyrirhöfn og kostnaði . Þetta var meðal þess sem fram kom í máli Gunnars Smára Egilssonar blaðamanns í síðdegisútvarpinu í dag en hann var gestur Péturs Gunnlaugssonar . Gunnar bendir á hvernig fyrirtækið hafi undanfarna áratugi sogað til sín kvóta úr byggðalögum og skilið mörg þeirra eftir með lítið sem ekkert ” þetta snýst allt um að komast yfir auðlindirnar og blóðmjólka þær , goðsögnin um Samherja er sú að þetta hafi verið hörkuduglegir strákar sem skúruðu dekkið á Guðsteini í Hafnarfjarðarhöfn , þeir hafa fengið hins vegar gefins mikið af kvóta og hafa síðan náð hverju útgerðarfyrirtækinu undir sig hverju á eftir öðru , Samherji er sagan af mönnum sem sölsa undir sig almannaeigum og auðgast á því , og sagan sem maður horfir upp á í Namibíu er nákvæmlega eins saga “ , segir Gunnar . Hlusta má á þáttinn í spilaranum hér að neðan . Á að leyfa áfengisauglýsingar í fjölmiðlum ?